# Christian Rosenkreutz

### A Wikipédiából, a szabad lexikonból.

## [szerkesztés] Élete

Christian Rosenkreutz (1378–1484) német nemesi családból származott, szülei, elszegényedésük után, a gyermeket ötéves korában kolostorba adták. Az ifjú gyorsan fejlődött, megtanulta a latin és a görög nyelveket, majd elindult, hogy meglátogassa a Szent Sírt. Damaszkusz környékén súlyosan megbetegedett, ám az ottani arab bölcsek kezelésbe vették és meggyógyították. Megtanult arabul is és elleste titokzatos tudományukat. Onnan Egyiptomba ment, ahol megismerkedett az ősi keresztény tanításokkal is. Innen Észak-Afrikán keresztül Spanyolországba utazott, majd visszatért német földre, ahol néhány szerzetestársával együtt megalapította a rózsakeresztesek közösségét.

Hazatérve olyan társaságot alapított, amely gyógyítással és titkos tudománnyal foglalkozott. „35 éves korában visszatért Európába, magában hordozva a »világ minden bölcsességét«. Maga mellé vette 12 tanítványát, és ezzel kezdődött a rózsakeresztesek igazi munkálkodása. Göllner Mária úgy írja, hogy Christian Rosenkreutz csodálatos kisugárzásából alakult ki a rózsakeresztesek világszemlélete.”

Öregkorát állítólag remeteként, egy barlangban töltötte, 106 évet élt. Elvonultságában is élénk szellemi életet élt, ezt bámulatos, érthetetlen feliratok, rajzok tekercsek halmaza tanúsítja. A recepteket nem tudta senki megfejteni, csak azt vélik tudni róla, hogy megtalálta a Bölcsek kövének titkát. Ezzel az anyaggal nemcsak aranyat lehet csinálni, de segítségével minden betegség elillan az emberből, és az élet is meghosszabbodik.

### [szerkesztés] Külső hivatkozások

Christian Rosenkreutz (német)

A lap eredeti címe "http://hu.wikipedia.org../../../c/h/r/Christian_Rosenkreutz_38f0.html"

Kategória: Keresztény személyek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Esperanto
- Français
- Italiano
- Polski
- Português
- Svenska